
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 

του 37ου Γυμνασίου - Λυκείου Αθηνών. . . ..;. 1 

Αναγκαστική απαλλοτρίωση έκτασης 1325 τ.μ. για λόγους δημό¬ 
σιας ωφέλειας, δηλ. για την κάλυψη στρατιωτικών αναγκών 
αγροκτήματος Αγ. Ανδρέα της ομώνυμης Κοινότητας Νομού 

Καβάλας.:. 2 

Αναγκαστική απαλλοτρίωση έκτασης 14.868 τ.μ. για λόγους δη¬ 
μόσιας ωφέλειας, δηλ- για την κάλυψη στρατιωτικών αναγκών 
αγροκτήματος Αγ. Ανδρέα της ομώνυμης Κοινότητας Νομού 
Καβάλας. .. 3 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ακινήτου που-έχει χαρα- 
κτηρισθεί ως οίκημα χρήζον ειδικής κρατικής προστασίας και 
βρίσκεται εντός του ρυμοτομικού σχεδίου δήμου Θεσσαλονίκης 


(Ν. Θεσσαλονίκης). .. ..'. 4 

ΑΠΟΦΑΣΕΙΣ 

Κίνηση της διαδικασίας σύνταξης του Γενικού Πολεοδομικού Σχε¬ 
δίου της κοινότητας Τραγανού (Ν. Ηλείας). 5 

Χαρακτηρισμός ως διατηρητέων τριών (3) κτιρίων που βρίσκονται 
εντός του ρυμοτομικού σχεδίου δήμου Αθηναίων (Ν. Αττικής) 
και καθορισμός ειδικών όρων και περιορισμών αυτών. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1086934/6297/0010 (1) 

Αναγκαστική απαλλοτρίωση έκτασης για την ανέγερση διδακτηρίου του 
37ου Γυμνασίου - Λυκείου Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ/τός 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

• 3. Το από 11.7.91 απόσπασμα πρακτικού από τη συνεδρίαση με 
αριθ. 1749 του Διοικητικού Συμβουλίου του Οργανισμού Σχολικών 
Κτιρίων. 


4. Το από 31.5.1991 πρακτικό καταλληλότητας της απαλλοτριού- 
μενης έκτασης, που καταρτίστηκε από την κατά Νόμο Επιτροπή. 

5. Την Τ.' 1489/1076692/1224/0006Α/23.8.91 (ΦΕΚ 
692Β’/26.8.91) κοινή απόφαση του Πρωθυπουργού και του Υπουρ¬ 
γού Οικονομικών σχετικά με την ανάθεση αρμοδιοτήτων στον Υφυ¬ 
πουργό Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του 37ου Γυ¬ 
μνασίου - Λυκείου Αθηνών έκτασης εμβαδού 1228 μ2 που βρίσκεται 
στα όρια των Δήμων Αθηναίων και Καισαριανής, μεταξύ των οδών 
Φορμίωνος και Θεαγένους και φαίνεται με στοιχεία Α-Β-Γ-Δ-Ε- 
Ζ - Η - θ - Κ - Λ - Μ - Α στο με κλίμακα 1:200 από 28.6.91 κτη- 
ματολογικό διάγραμμα — πίνακα του Αλέκου Λασπιά - Μηχανικού το 
οποίο έχει θεωρηθεί από τον προϊστάμενο της Δ/νσης γηπέδων ΟΣΚ 
Γεώργιο Μορφόπουλο - Τοπογράφο Μηχανικό. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: '■ 

1) Χρήστος Γιαννομήτρος 

2) α) Κυριάκος Παραβάντης, β) Αντώνιος Λεοντίδης 

' Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

1 Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Οκτωβρίου 1991 

01 ΥΠΟΥΡΓΟΙ 

ΕΘΝΙΚΗ! ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΙ Γ. ΣΟΥΦΛΙΑΣ 

-♦- 

Αριθ. 16386 (2) 

Αναγκαστική απαλλοτρίωση έκτασης 1325 τ.μ. για λόγους δημόσιας 

ωφέλειας, δηλ. για την κάλυψη στρατιωτικών αναγκών αγροκτήμα¬ 
τος Αγ. Ανδρέα της ομώνυμης Κοινότητας Νομού Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: ! 

1. Τις διατάξεις: α) Του Ν.Δ. 797/71 «περί αναγκαστικών απαλλο¬ 
τριώσεων», β) του αριθ. 139/1971 Β.Δ/τος «περί αρμοδιότητας των 
Νομαρχών προς κήρυξη αναγκαστικών τινών απαλλοτριώσεων», του 
Ν. 3200/1955 «περί διοικητικής αποκεντρώσεως» όπως τροποποιη¬ 
μένες και συμπληρωμένες ισχύουν σήμερα. 

2. Τις διατάξεις του Ν. ΓΣΙΣΤ/1907 και τις διατάξεις του Ν. 
4442/1929 «περί κυρώσεως του από 21.9.1926 Ν.Δ/τος περί Στρα¬ 
τιωτικών και Ναυτικών εισφορών και Ναυλώσεως» όπως έχουν τροπο¬ 
ποιηθεί. 

3. Τις αριθ. Φ.910/3/678960/Σ.983/22.12.1987 και Φ. 910/ 
.25/692896/Σ.215/6.2.1989 Γνωμοδοτήσεις του Γενικού Επιτε¬ 
λείου Στρατού για την κήρυξη αναγκαστικής απαλλοτρίωσης έκτασης 
επιφάνειας 1325 τ.μ. στην περιοχή αγροκτήματος Αγ. Ανδρέα της 

ομωνύμου Κοινότητας Ν. Καβάλας. 

4. Το από 15.2.1989 χτηματολογιχό διάγραμμα της Γεωργραφι- 
χής Υπηρεσίας Στρατού μαζί με τον οιντίστοιχο από 15.2.89 επίσης 
χτηματολογιχό πίνακα της ίδιας Υπηρεσίας, που συνοδεύουν τις παρα¬ 
κάτω γνωμοδοτήσεις του Γ.Ε.Σ., αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας, δηλ. για την κάλυψη στρατιωτικών (αναγκών έκτασης εμβα- 
δού 1325 τ.μ. που βρίσκεται στην περιοχή Αγ. Ανδρέα Κοινότητας Αγ. 
Ανδρέα Ν. Καβάλας και εμφανίζεται στο με κλίμακα 1:1000 από 
15.2.89 χτηματολογιχό διάγραμμα της Γεωγραφικής Υπηρεσίας 
Στρατού και στον αντίστοιχο από 15.2.89 επίσης χτηματολογιχό πί¬ 
νακα της ίδιας υπηρεσίας, τα οποία έχουν θεωρηθεί αρμόδια από τον 
Ανχη Γεωγραφικόν του τμήματος ταχυμετρίας Γ.Υ.Σ. Νικόλαο Ζευ- 
κιλή. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι 1) Βαρσαμίδης Ηρακλής, 2) Μηλιάδης Θεόδωρος, 3) Κετικί- 
δης Χαράλαμπος, 4) Μηλιάδης Θεόδωρος. 

Η απαλλοτρίωση κηρύσσεται υπέρ του δημοσίου και με δαπάνες του 
Ταμείου Εθνικής Άμυνας (Τ.Ε.Θ.Α.). ·' 

Η απόφαση αυτή να δημοσιευτεί στην Εφημερίδα της Κυβερνήσεως. 

Καβάλα, 3 Οκτωβρίου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

-♦- 0 

Αριθ. 16387 (3) 

Αναγκαστική απαλλοτρίωση έκτασης 14.868 τ.μ. για λόγους δημό¬ 
σιας ωφέλειας, δηλ.'για την κάλυψη στρατιωτικών αναγκών αγρο¬ 
κτήματος Αγ. Ανδρέα της ομώνυμης Κοινότητας Νομού Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις: α) Του Ν.Δ. 797/71 «περί (αναγκαστικών απαλλο¬ 
τριώσεων», β) του αριθ. 139/1971 Β.Δ/τος «περί αρμοδιότητας των 


Νομαρχών προς κήρυξη αναγκαστικών τινών απαλλοτριώσεων», του 
Ν. 3200/1955 «περί διοικητικής αποκεντρώσεως» όπως τροποποιη¬ 
μένες και συμπληρωμένες ισχύουν σήμερα. 

2. Τις διατάξεις του Ν. ΓΣΙΣΤ/1907 και τις διατάξεις του Ν. 
4442/1929 «περί κυρώσεως του από 21.9.1926 Ν.Δ/τος περί Στρα¬ 
τιωτικών και Ναυτικών εισφορών και Ναυλώσεως» όπως έχουν τροπο¬ 
ποιηθεί. 

3. Τις αριθ. Φ.911323/5/679202/Σ.897/Δεκ. 1987 και Φ. 
913.3/16/594124/Σ.565/14.3.1989 Γνωμοδοτήσεις του Γενικού 
Επιτελείου Στρατού για την κήρυξη αναγκαστικής απαλλοτρίωσης 
έκτασης επιφάνειας 14.868 τ.μ. στην περιοχή αγροκτήματος Αγ. Αν¬ 
δρέα της ομωνύμου Κοινότητας Ν. Καβάλας. 

4. Το από 16.9.1988 χτηματολογιχό διάγραμμα της Γεωργραφι- 
κής Υπηρεσίας Στρατού μαζί με τον αντίστοιχο από 16.9.88 επίσης 
χτηματολογιχό πίνακα της ίδιας Υπηρεσίας, που συνοδεύουν τις παρα¬ 
κάτω γνωμοδοτήσεις του Γ.Ε.Σ., αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας, δηλ. για την κάλυψη στρατιωτικών αναγκών έκτασης εμβα- 
δού 14.868 τ.μ. που βρίσκεται στην περιοχή Αγ. Ανδρέα Κοινότητας 
Αγ. Ανδρέα Ν. Καβάλας και εμφανίζεται στο με κλίμακα 1:1000 από 
16.9.88 χτηματολογιχό διάγραμμα της Γεωγραφικής Υπηρεσίας 
Στρατού και στον αντίστοιχο από 16.9.88 επίσης χτηματολογιχό πί¬ 
νακα της ίδιας υπηρεσίας, τα οποία έχουν θεωρηθεί αρμόδια από τον 
Ανχη Γεωγραφικόν του τμήματος ταχυμετρίας Γ.Υ.Σ. Γεώργιο Γεώρ- 
γακόπουλο. 

Στην έκταση που απαλλοτριώνεαι προβάλλουν' δικαιώματα κυριότη¬ 
τας οι 1) Χ’Ήαπαδόπουλος Σαβ. Παναγιώτης, 2) Πουρσαΐτίδης Χρ. 
Αναστάσιος, 3) Ανωτίδης Συμ. Αναστάσιος κ.λπ. 

Η απαλλοτρίωση κηρύσσεται υπέρ του δημοσίου και με δαπάνες του 
Ταμείου Εθνικής Άμυνας (Τ.Ε.Θ.Α.). 

Η απόφαση αυτή να δημοσιευτεί στην Εφημερίδα της Κυβερνήσεως. 

Καβάλα, 3 Οκτωβρίου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 55577 (4) 

Έγκριση μεταφοράς συντελεστή δόμησης ακινήτου που έχει χαρακτηρι¬ 
στεί ως οίκημα χρήζον ειδικής κρατικής προστασίας και βρίσκεται 

εντός του ρυμοτομικού σχεδίου δήμου Θεσσαλονίκης (Ν. Θεσσαλονί- 

κης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α 58). 

2. Τις διατάξεις του Π.Δ/τος 470/1979 «Περί μετασχηματισμού 

των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ’ 592). ' 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α 154) 
όπως τροποποιήθηκε μετουπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 τουΝ. 1032/1980 «Περίσυ- 
στάσεως Υπουργείου Χωροταξίας, Οικισμού και Περιβάλλοντος» (Α 

57). 

5. Τις διατάξεις της παρ. 1 (εδ. ιδ') του άρθρου 23 παρ. 1 (εδ. ιδ) του 
Ν. 1558/1985 «Κυβέρνηση και Κυβερνητικά Όργανα» (Α’ 137). 

6. Την Υ. 1503/1991 απόφαση του Πρωθυπουργού και Υπουργού 
Περιβάλλοντος, Χωροταξίας και Δημοσίων Έργων «Καθορισμός αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάννη» (Β' 702/4.9.1991). 

7. Την 3764/1990 πράξη συναίνεσης ενώπιον του συμβολαιογρά¬ 
φου Αθηνών Βασιλείου Μπάρλα, των Δαμιανού Λαμπίδη και Ιωάννη 
Λαμπίδη και την 2724/1990 πράξη συναίνεσης ενώπιον της συμβο¬ 
λαιογράφου Θεσσαλονίκης Καλλιόπης Καβάκη, της Βιθλεέμ Παπα- 
στεργίου, αποκλειστικών κυρίων του παρακάτω περιγραφομένου ακινή¬ 
του. 

8. Την 145/1989 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

9. Την 25366/11.1.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

10. Την κατόπιν αυτοψίας αρμοδίου τεχνικού υπαλλήλου επιβεβαί¬ 
ωση των εμπλεκομένων στον υπολογισμό του μεταφερομένου συντελε¬ 
στή δόμησης στοιχείων του ακινήτου που βρίσκεται εντός του ρυμοτομι¬ 
κού σχεδίου δήμου Θεσσαλονίκης και ειδικότερα επί των οδών Ακροπό- 


λεως και Κρίσπου, με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου δήμου Θεσ¬ 
σαλονίκης (Ν. Θεσσαλονίκης) και ειδικότερα επί των οδών Ακροπόλεως 
και Κρίσπου, έχει χαρακτηρισθεί ως οίκημα χρήζον ειδικής κρατικής 
προστασίας με την Φ.31/23549/3080/16.6.77 απόφαση του 
Υπουργού Πολιτισμού και Επιστημών (Β’ 718) και του οποίου την απο¬ 
κλειστική κυριότητα έχουν οι παραπάνω συναινούντες στη μεταφορά 
του συντελεστή δόμησης Βηθλεέμ Παπαστεργίου, Δαμιανός Λαμπίδης 
και Ιωάννης Λαμπίδης, όπως το βαρυνόμενο ακίνητο φαίνεται με στοι¬ 
χειά Α, Β, Γ, Δ, Ε, Ζ, Η, Θ, Α, στο σχετικό πρωτότυπο διάγραμμα με 
κλίμακα 1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 55577/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 521,90 τ.μ. 

β. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 2,4 

γ. Ποσοστό κάλυψης: 70% ■«■ 

δ. Δομήσιμες επιφάνειες που αντιστοιχούν σ’ αυτό: 521,90 τ.μ. X 
2,4=1.252,56 τ.μ. 

ε. Δομημένη επιφάνεια: 684,17 τ.μ. (230,12 τ.μ. στο ισόγειο, 
225,54 τ.μ. στον όροφο και 228,51 τ.μ. στο δώμα). 

στ. Μεταφερόμενη δομήσιμη, επιφάνεια: 1.252,56 τ.μ. - 684,17 
τ.μ. = 568,39 1 τ.μ. εκ των οποίων 135,21 τ.μ. από ισόγειο και 
(568,39 - 135,21) = 433,18 τ.μ. από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Βηθλεέμ Παπαστεργίου, Δαμιανού Λαμπίδη και Ιωάννη Λα¬ 
μπίδη για εμβαδόν 135,21 τ.μ. από ισόγειο και 433,18 τ.μ. από ορό¬ 
φους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 


κε#Ι*α__Αη«·ιΤΛ?£ί!£ . 
Σ*αιον ηο*ηι 9&/Μ\ΐηί 

ΑΠΟΦΑΣΕΙΣ. 

Αριθ. 89146 (5) 

Κίνηση της διαδικασίας σύνταξης του Γενικού Πολεοδομικού Σχεδίου 
της κοινότητας Τραγανού (Ν. Ηλείας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 παρ. 1 του Ν. 1337/83 (Α' 33) «Επέ¬ 
κταση των πολεοδομικών σχεδίων, οικιστική ανάπτυξη και σχετικές 
ρυθμίσεις». 

2. Τις διατάξεις του Ν. 1558/85 «Κυβέρνησης και Κυβερνητικά 
Όργανα» (Α' 137) και ειδικότερα το άρθρο 23 παρ. 1. 

3. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 


αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991), αποφασί¬ 
ζουμε: 

Την κίνηση της διαδικασίας σύνταξης του Γενικού Πολεοδομικού 
Σχεδίου Τραγανού Ν. Ηλείας, τα όρια του οποίου φαίνονται με κόκκινη 
γραμμή στο σχετικό πρωτότυπο διάγραμμα σε κλίμακα 1:25.000. 

Ακριβές αντίγραφο του παραπάνω διαγράμματος θεωρημένο από 
τον Προϊστάμενο, της Δ/νσης Τοπογραφικών Εφαρμογών, με -την 
89146/1991 πράξη του δημοσιεύεται με την παρούσα απόφαση. 

Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η, απόφαση αυτή να δημοσιευθεί στην Εφημερίδα της Κυβερνήσεευς. 

Αθήνα, 23 Σεπτεμβρίου 1991 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 



Κλίιιαξ 1 25000 


ΑΙΙΙΑΟΓΙΟΙ 

Αριθ. 89140/5472 (6) 

Χαρακτηρισμός ως διατηρητέων τριών (3) κτιρίων που βρίσκονται 

εντός του ρυμοτομικού σχεδίου δήμου Αθηναίων (Ν. Αττικής) και 

καθορισμός ειδικών όρων και περιορισμών αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1557/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την 85204/2589/27.12.1990 «Μεταβίβαση αρμοδιοτήτων 
του Υπουργού Περιβάλλοντος, Χωροταξίας και Δημοσίων Έργων στο 
Γενικό Γραμματέά, στους Γενικούς Διευθυντές και στους Προϊσταμέ¬ 
νους δ/νσεων και τμημάτων του Υπουργείου Περιβάλλοντος, Χωροτα¬ 
ξίας και Δημοσίων Έργων» (Β’ 808). 

3. Την από 26.3.1991 αιτιολογική έκθεση της δ/νσης Πολεοδομι- 
κού. Σχεδιασμού, τμήμα Παραδοσιακών Οικισμών. 

4. Την από 22.5.1991 σύμφωνη γνώμη των ενδιαφερομένων Γεωρ¬ 
γίου και Βασιλείου Αναγνώστου. 

,5. Την από 3.6.1991 σύμφωνη γνώμη των ενδιαφερομένων Μαί- 
ρης, Γεράσιμου και Κων/νου Καρούσου. 

6. Τις από 8.6.1991 αντιρρήσεις των ενδιαφερομένων Ιωάννου, Βα¬ 
σιλείου και Αθανασίου Διαμαντίδη ως και της Ευαγγελίας Κουτσουπού- 
λου. 

7. Την από 25.6.1991 εισήγηση με τις παρατηρήσεις στις αντιρρή¬ 
σεις των ενδιαφερομένων της Δ/νσης Πολέοδομικού Σχεδιασμού - 
Τμήματος Παραδοσιακών Οικισμών, αποφασίζουμε: 

1. Χαρακτηρίζονται ως διατηρητέα τρία (3) κτίρια, που βρίσκονται 
εντός του ρυμοτομικού σχεδίου Δήμου Αθηναίων (Ν. Αττικής), όπως 
αυτά αναφέρονται αριθμημένα με αύξοντα αριθμό στον παρακάτω πί¬ 
νακα και είναι σημειωμένα με μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1:1000, που θεωρήθηκε από τόν Προϊστά¬ 
μενο τής Δ/νσης Τοπογραφικών Εφαρμογών με την 89140/1991 


πράξη του και που αντίτυπό του σε φωτοσμίκρυση δημοσιεύεται με την 
παρούσα απόφαση. 

ΚΑΤΑΛΟΓΟΣ ΔΙΑΤΗΡΗΤΕΩΝ ΚΤΙΡΙΩΝ 
α/α ΔΙΕΥΘΥΝΣΗ ΚΤΙΡΙΩΝ ΦΕΡ0ΜΕΝ0Σ ΙΔΙΟΚΤΗΤΗΣ 
X. Τροίας 16 Γεώργιος και Βασίλειος Ααναγνώστου 

2. Τροίας 18 Ιωάννης, Βασίλειος; Αθανάσιος Διαμα- 

ντίδης και Ευαγγελία Κουτσοπούλου 

3. Τροίας 19 Μαίρη, Γεράσιμος Κων/νος Καρούσος 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων της. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο γενικός 
αρχιτεκτονικός χαρακτήρας των διατηρητέων κτιρίων. 

4. Αιτήσεις για προσθήκες αποστέλλονται από την Πολεοδομική 
Υπηρεσία στην αρμόδια Υπηρεσία του Υπουργείου Περιβάλλοντος, Χω¬ 
ροταξίας και Δημοσίων Έργων για ειδική ρύθμιση σύμφωνα με το άρ¬ 
θρο 4 του Ν. 1577/1985 «ΓΟΚ» εφόσον δεν παραβλάπτονται τα δια¬ 
τηρητέα κτίρια. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στα διατηρητέα κτίρια. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων των κτιρίων. 

6. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων καθώς και για τοποθέτηση επιγραφών, απαιτείται η 
έγκριση της Επιτροπής Πολέοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να ,δημοσιευθεί στην Εφημερίδα της Κυβέρνησης. 

Αθήνα, 23 Σεπτεμβρίου 1991 

Με εντολή Υπουργού 
Ο Γενικός Διευθυντής Πολεοδομίας 
ΚΩΝΣΤΑΝΤΙΝΟΣ ΠΑΥΛΟΠΟΥΛΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕ!) 














